Ballad of Hollis Brown

«**Ballad of Hollis Brown**» er ein song skriven av Bob Dylan, gjeve ut i 1964 på albumet hans *[[The Times They Are A-Changin']]*. 

Musikalsk er songen ein særs enkel blues. Albumutgåva vert spelt av Dylan aleine på ein akustisk gitar. Songen vart spelt inn alt for det førre albumet *[[The Freewheelin' Bob Dylan]]*, men kom ikkje med her. På denne første utgåva spelte han munnspel og slo berre akkordane i staden for å plukke notane som på den endelege albumutgåva. 

I følgje Michael Gray var gitarstilen og melodistrukturen på «Hollis Brown» frå Appalachane, der ein hadde spelt slike musikkformer i nesten to hundre år. Både akkordane, melodien og versstrukturen på *Hollis Brown* er basert på balladen «Pretty Polly», ein song Dylan spelte på Gaslight Club berre to år tidlegare. 

Teksten til songen består av 11 vers og omhandlar ein forblåst og fattig farm i Sør-Dakota der den fattige bonden (Hollis Brown), kona hans og dei fem borna hans lever i fattigdom. I desperasjon tar mannen livet av kona og borna med ei hagle. 

Kritikar David Horowitz har sagt om songen: «I ein ballade tar ein vanlegvis avstand frå historia som vert fortalt. Denne balladen vert derimot fortalt i andreperson og ein får eit tett band til soga. Bluesperspektivet er kompromisslaust, isolert og sardonisk, og høver perfekt for å uttrykke den skitne røynda i Amerika på denne tida. Eit glimrande døme på hard, ironisk innsikt som ein kjenneteiknar med blues (samt den sterke underdrivelsen som Dylan lærte frå Guthrie) finn ein i dei siste linjene i Hollis Brown:
:*There's seven people dead on a South Dakota farm,*
:*There's seven people dead on a South Dakota farm,*
:*Somewhere in the distance there's seven new people born.*»

## Andre utgåver
Mange artistar har spelt songen seinare: 
* Stone the Crows: *The BBC Sessions Volume 1 (1969-1970)* (1998)
* Mike Seeger (i lag med Bob Dylan): *Third Annual Farewell Reunion* (1995)
* Nina Simone: *[[Let It All Out]]* (1965)
* Hugues Aufray: *Chante Dylan* (1965), *Au Casino de Paris* (1996)
* Nazareth: *[[Loud 'N' Proud]]* (1974)
* Leon Russell: *Stop All That Jazz* (1974)
* Thee Headcoats
* The Stooges: *Death Trip* (1987), *Open Up og Bleed* (1988)
* Skully and The Fantastyx: *[[Take My Time]]* (2002), *Take My Time (With Me?)* (2002)
* Stephen Stills: *[[Stills Alone]]* (1991)
* Old Blind Dogs: *Legacy* (1995)
* The Zimmermen: *THe Dungeon Tapes* (1996)
* Kevn Kinney: *The Flower & the Knife* (2000)
* Hootie and the Blowfish: *A Tribute to Bob Dylan, Volume 3: The Times They Are A-Changin*' (2000)
* Dudley Connell og Don Rigsby: *Another Saturday Night* (2001)
* Cornelis Vreeswijk: *Kalle Holm* (1972, svensk)
* Entombed: *Wreckage* (EP, 1997), *Black Juju* (EP, 1998)
* The Pretty Things: *Balboa Island* (2007)

## Kjelder

* *Denne artikkelen bygger på «[[:en:Ballad of Hollis Brown|Ballad of Hollis Brown]]» frå , den 18. oktober 2009.* 
** * oppgav desse kjeldene: *
** Matt Cowe og Arthur Dick. *Acoustic Masters for Guitar*. Wise Publications, 2004.
** Michael Gray. *Song & Dance Man III: The Art of Bob Dylan*. Continuum, 2000.
** David Horowitz. "Bob Dylan: genius or commodity?" *Peace News*, 11/11/64.
** Oliver Trager. *Keys to the Rain: The Definitive Bob Dylan Encyclopedia*. Billboard Books, 2004.